Bivio

Bivio (fina l'ann 1902 en tudesch la se ciamava Stalla e en romanc Beiva) a l'è un cumün svizzer del distret de Albula, in del Canton Grison. El gh'ha pressapoch  abitant e una süperfiss de 76.73 km², e 'l se tröva a una altitüden de 1769 meter sura 'l nivel del mar. L'è straversaa del fiüm Giülia, e 'l se tröva in de la Val Sursette (in tudesch ciamada anca Oberhalbstein).

El cumün de Bivio a l'è tacaa ai cumün de Avers, Bever, Marmorera, Mulegns, Sils im Engadin/Segl, Silvaplana, Bargaja, Sur.

 Storia 
Bivio l'è numenaa la prima volta in de l'ann 840 col nom de stabulo Bivio.
Al ciapa el so nom del cruzal che 'l porta ai pass del Giülia e del Pas da Set (en tudesch: Septimer Pass) che i representava giamò in epuca romana un pont de passagg. Inturen al ann 840 l'è staa faa sü un uspizzi per i vilan bargajot (lumbardofun). In tra el secul XIII e 'l secul XIV, Bivio l'è diventaa un'enclav lubardofuna/italofuna tüt in mezz a cumün germanofun (Avers) e de lengua rumancia (Marmorera e tüta la val del Giülia).

L'andament istoregh de la pupulazion de Bivio l'è indicaa in de la tabela chi desuta:
 ann pupulazion  1808 182  1850  211 1900  141 1920  121 1950  224 1980  238 1990 223 2000 129

 Lengh 
Bivio l'è l'ünegh cumün svizzer de là dei Alp (cioè a Nord del spartaacque cuntinental) indue che la lengua ufizial l'è l'italian e la gent la parla el bargajot, che l'è 'l lumbard (con influenz rumanc) parlaa in de la Val Bargaja. In de l'an 1860 el Bargajot l'eva ancamò la prima lengua per l'80% dei abitant.

 Lengh parlaa a Bivio Lengh  Censiment 1980  Censiment 1990  Censiment 2000 Abitant  Percentual  Abitant  Percentual  Abitant  PercentualTudesch  88  36,97 %  120  53,81 %  113  55,39 %Rumanc  44  18,49 %  20  8,97 %  25  12,25 %Bargajote/o Italian  100  42,02 %  76  34,08 %  60  29,41 %Total  238  100 %  223  100 %  204  100 %

 Riferiment 

Categoria:Cumün del Canton Grison